钦定古今图书集成/明伦汇编/官常典/第180卷 > 册府元龟 > 《宰辅总序》
## 钦定古今图书集成/明伦汇编/官常典/第180卷 > 册府元龟 > 《宰辅总序》

“夫辅相之职，所以左右天子，总领庶尹，弥纶机务，宣
翼统纪，燮调元化，甄叙流品，亲附百姓，镇抚四夷，裁
决庶政，班布王度，乃其任也。是故公台之任，无所不
总，与元首而同体，乃谓之股肱；秉邦国之会要，乃譬
之钧轴。百官承式，治本之是系；万邦为宪，民瞻之所
在。”自黄帝得六相而治，舜臣于尧，举八元、八凯，谓之
十六相。又《逸书》所记，虞、夏、商、周世，皆有四辅三公之
职，非其人而不处。而《六籍》之载，成汤居亳，初置二相，
以伊尹、仲虺为之，有阿衡左相之号。洎武丁之得傅
说，爰立作相，置诸左右。成王作《周官》，著之典训，立太
师、太傅、太保以为三公，又立三孤之位，皆所以论道
经邦，寅亮天地，共司宰弼之事。春秋之世，寰内诸侯，
入为卿士，皆掌国政。秦氏之霸，始置左右丞相，御史
大夫副之，后复有丞相、“相国中丞”之名。汉世之兴，置
一丞相，亦有左右丞之名，而御史大夫实亚其任，兼
置太尉，仍用秦制。后以萧何为相国，孝惠、高后复置
左右丞相，亦置太傅之官，未几而罢。太尉之职，盖不
常置，惟一丞相。武帝兼置太尉，数年而废。元狩中，置
大司马，以代太尉之职。征和二年，置左右丞相，分长
史以备两府。成帝绥和元年，改御史大夫为大司空，
并大司马丞相为三公。哀帝复以大司空为御史大
夫，复置太傅，在三公之上。俄改丞相为大司徒，御史
大夫复为大司空，并大司马以备三公之位。平帝增
置太师。王莽居摄，又置四辅之官。世祖中兴，但存三
公之号，有太傅而不常置。建武末，改大司马为太尉，
二府并去“太”字，是为宰相，总治众务。中平之后，事归
台阁，选举诛赏，一繇尚书，机衡所总，不在公府，盖有
其名而无其实矣。建安之世，始罢三公官，复置丞相，
以曹公居之，又有相国之号。黄初受禅，改为司徒，而
中书监、令专掌机密，虽有太傅、太尉、司徒、司空之官，
不预朝政。厥后定制，大丞相第一品又置相国，以司
马二王相继为之，末年，增置太保。吴蜀鼎国，皆有丞
相，而吴氏复有左右之名。二邦政事，率以尚书总统，
而吴有大司马、左右大司马、太尉、司徒、司空。及帝太
傅，蜀亦有司徒、大司马之号。其平尚书事，录尚书事，
领中外诸军事，总统国事，皆为宰相之任。晋武之初，
有太宰、太傅、太保，是为上公；以太尉、司徒、司空为三
公，复有大司马、大将军，凡八公，同时并置，而无丞相
之名。惠帝复置丞相，俄顷而罢。后置司徒。元帝渡江，
罢司徒为丞相，以王导居之。导卒，又罢丞相为司徒
府。三公之职，虽无所改，而司徒、丞相，两不并置。中书
之署，实总机要，是为宰相，以毗大政。宋孝武复置丞
相，而司徒之府如故，又有相国之官。齐氏以丞相、相
国，著为赠典。梁罢相国，置丞相，兼置司徒，又有太保、
大司马、大将军、太尉、司空、开府仪同三司，是为诸公。
陈以相国列于丞相之上，并太宰、太保、大司马、大将
军凡六号，亦有赠秩。然而相国是为尊崇之位，非寻
常之秩。丞相之任，亦废置靡定。魏晋以来，多以他官
参掌机密，或委知政事，毗赞朝政，录尚书事，居门下，
领中书，或总朝权，或管朝政，或单侍中，皆为宰相。唯
侍中机密所出，不必他名，常为宰辅之职。元魏以太
师、太傅、太保为三师，大司马、大将军为二大，又有三
公之名，然尤重门下之官，多以侍中辅政，枢宰之任，
归于省闼。北齐初置丞相，复分左右，而居侍中之职
者，皆秉国政。宇文建国，远遵周治，改三师为三公，置
三孤以为之贰，分司徒、司马、司空以备六官之职，而
无复太尉、三师之号。宣帝复置四辅之官，又置左右
丞相，既而罢为大丞相。隋置三师、三公，参议国之大
事，朝之众务，总于台阁。内史令、纳言，是为宰辅；或以
他官参掌机事及专掌朝政者，并为辅弼。其后，纳言
为侍内。唐室受命，悉仍隋制。武德初，改内史令为中
书令，侍内为侍中，并左右仆射，是为四辅。至贞观末，
除仆射者必加同中书门下三品，方为宰相。而中书
令、侍中之名，自龙朔至天宝，凡经四《易》。

〈注〉“中书令，为右相，为内史，为紫微令”，复为右相，侍

“中为左相” ，“为纳言” ，“为黄门监” ，“复为左相” ，凡四易名，而侍中复旧。

而尝为宰相，其单任仆射，不复预于机政。先天以前，
宰相多至十馀人；开元之后，尝二人至三人。天宝之
末，勋贤并建，备位者众，然秉钧当国，亦不过一二人。
由武德、贞观以来，但加“同中书门下三品及平章事、
知政事、参掌机务、参预政事、平章军国重事者，皆为
宰相。”

〈注〉唐初，宰相尝于门下省议事，谓之“政事堂。”永淳中，裴炎为中书令，以中书就政事，遂移在中书省。开元中，张说奏改“政事堂”为“中书门下政事”，印为“中书门下之印。”

其后唯侍中、中书令及平章事，是为正宰相之任。五
代相承，未之或改。

〈注〉后唐及周，亦有“同中书门下三品”，盖避当时“君父”之名，非常制也。

今之论次，由二帝、三代以讫于显德，凡居辅弼之任，
美恶之迹，悉区别而类例之。唐氏中叶，有枢密之任，
宣传制命，掌以内侍。宋、梁而降，大建官署，崇署使号，
并分吏局。兵戎之政，邦国之务，多所参掌，均于宰府，
迹其行事，咸用《编》述。